sasicodes/solvari-1 huggingface dataset:
தமிழ்த் தரப்பில் கொல்லப்பட்டவர்கள் அப்பாவிப் பொதுமக்கள் என்று தெரிவித்தபோது இலங்கை அரசாங்கம் கொல்லப்பட்டவர்கள் தமிழ்ப் பிரிவினைவாதிகள் என்று குறிப்பிட்டிருந்தது.
அப்பாவிப் பொதுமக்கள் மீது நடத்தப்பட்ட தாக்குதலைக் கண்டிப்பதுடன் மீண்டும் இந்திய அரசாங்கத்திடம் மண்டாடுவதையே அவர் செய்தார்.
தமிழர் பிரதேசங்களில் இன அழிப்பைத் தடுக்க இந்தியா நேரடியாகத் தலையிட வேண்டும் என்று அமிர்தலிங்கம் ராஜீவ் காந்தி தலைமையிலான இந்திய அரசாங்கத்திடம் கோரிக்கை விடுத்தார்.
ஆனால் ராஜீவ் காந்தி மற்றும் அத்துலத்முதலி ஆகியோரிடையே பெப்ரவரி இரண்டாவது வாரத்தில் இடம்பெற்றிருந்த பேச்சுவார்த்தைகளில் அத்துலத்முதலியின் கோரிக்கைகளுக்கு ராஜீவ் காந்தி சாதகமான பதிலை வழங்கியிருந்தார் என்பதுதான் நிதர்சனமாக இருந்தது.
ஜெயவர்தனவை இந்தியாவுக்கான விஜயமொன்றை மேற்கொள்ளுமாறு இந்தியப் பிரதமர் இந்தியாவுக்கான இலங்கை உயர்ஸ்தானிகர் ஊடாக வழங்கிய அழைப்பை ஜே.ஆர் நேரடியாக மறுதலிக்காது ஏற்றுக்கொண்டார்.
இந்தியப் பிரதமர் ராஜீவ் காந்தியுடன் தனக்குப் பதிலாகப் பேச்சுவார்த்தை நடத்துவதற்காக தேசிய பாதுகாப்பு அமைச்சர் லலித் அத்துலத்முதலியை டெல்லிக்கு அனுப்பி வைத்தார்.
ராஜீவ் காந்தி தலைமையிலான புதிய அரசாங்கம் பதவிக்கு வந்திருந்த சூழ்நிலையில் இந்தியாவுடனான உறவைச் சுமுகமான உறவாக புதிதாக வடிவமைக்கவே ஜே.ஆர் விரும்பியிருந்தார்.
றோயல் கல்லூரியில் பாடசாலைக் கல்வியைத் தொடர்ந்து இங்கிலாந்தின் ஒக்ஸ்போர்ட் பல்கலைக்கழகத்தில் சட்டத்துறையில் இளமாணி முதுமாணிப் பட்டக்கல்வியைப் பெற்றுக்கொண்டதுடன் பிரபல்யமிக்க ஒக்ஸ்போர்ட் ஒன்றியத்தின் தலைவராகவும் பதவி வகித்தார்.
ஒக்ஸ்போர்ட் பல்கலைக்கழகத்தில் முதுமாணிக் கல்வியைத் தொடர்ந்து ஐக்கிய அமெரிக்காவின் புகழ்பூத்த ஹாவர்ட் பல்கலைக்கழகத்திலும் சட்டத்துறை முதுமாணிக் கற்கையை பூர்த்திசெய்தார்.
அதைத் தொடர்ந்து சிங்கப்பூர் பல்கலைக்கழகத்தில் சட்டத்துறை விரிவுரையாளராகப் பணியாற்றியவர் இஸ்ரேலின் ஹீப்ரு பல்கலைக்கழகம் ஸ்கொட்லாந்தின் எடின்பரோ பல்கலைக்கழகம் இந்தியாவின் அலஹபாத் பல்கலைக்கழகம் ஆகியவற்றிலும் வருகைதரு விரிவுரையாளராகப் பணியாற்றியிருந்தார்.
இஸ்ரேல் பல்கலைக்கழகத்தில் பணியாற்றிய காலத்தில்தான் இஸ்ரேலுடனான இவரது உறவு பலமடைந்தது என்று சிலர் கருத்துரைக்கிறார்கள்.
யுத்தம் என்று வந்தபோது அவர் மனவுணர்ச்சிகளுக்கு இடம் தரவில்லையென்றும் தேசிய பாதுகாப்பு அமைச்சராக யுத்தத்தை இரக்க உணர்ச்சியற்ற திடத்துடன் முன்னெடுத்துச் சென்றார் என்றும் ப்ரூஸ் பலிங் தன்னுடைய கட்டுரையொன்றில் குறிப்பிடுகிறார்.
முக்கியத்துவம் வாய்ந்த இந்தச் சந்திப்புக்கு அத்துலத்முதலியை அனுப்பிவைக்க ஜே.ஆர் எடுத்த முடிவுக்கு அத்துலத்முதலியின் புலமை மொழியாற்றல் சர்வதேச ரீதியிலான அங்கிகாரம் மதிப்பு என்பவற்றை முக்கிய காரணங்களாக அடையாளப்படுத்த முடியும்.
இந்தியாவுடனான புதிய அணுகுமுறையை இந்திரா காந்தி காலத்தேய அணுகுமுறையிலிருந்து விலத்தி இலங்கைக்குச் சாதகமான அணுகுமுறையாக மாற்றச் செய்வதுதான் அத்துலத்முதலியின் முன்பிருந்த பெரிய சவால் ஆகும்.
ராஜீவ் காந்தியின் மிகப் பெரும் தேர்தல் வெற்றிக்கான வாழ்த்துரையோடு பேச்சுவார்த்தையைத் தொடங்கிய அத்துலத்முதலி இலங்கை விவகாரத்தில் இதுவரைகாலமும் இந்தியாவின் வற்புறுத்தல் தன்மையான போக்கு இலங்கையின் பெரும்பான்மையின சிங்கள மக்களிடையே இந்திய விரோத மனப்பான்மையையும் இந்திய ஆக்கிரமிப்பு அச்சத்தையும் தோற்றுவித்துள்ளது என்று குறிப்பிட்டார்.
அத்துலத்முதலியின் நோக்கமானது இந்தியா இராணுவ ரீதியிலான ஆக்கிரமிப்பை இலங்கை மீது செய்யாது என்ற உறுதிமொழியை ஜே.ஆர் இந்திரா காந்தியிடம் பெற்றுக் கொண்டதைப் போல ராஜீவிடமிருந்தும் அந்த உறுதிமொழியைப் பெற்றுக்கொள்வதாக இருந்தது.
இலங்கை விவகாரத்தில் பேச்சுவார்த்தைகளைப் புதிதாக ஆரம்பிப்பதற்கு இதுவரை காலமும் இலங்கை விவகாரத்தை இந்தியா சார்பாகக் கையாண்ட கோபால்சாமி பார்த்தசாரதியை மாற்ற வேண்டும் என்ற கோரிக்கை அத்துலத்முதலி சார்பில் முன்வைக்கப்பட்டது.
சர்வகட்சி மாநாடு தோல்வியடைந்ததைப் பற்றிய தன்னுடைய கவலையை ராஜீவ் காந்தி பகிர்ந்த போது அதற்குப் பதிலளித்த அத்துலத்முதலி அரசாங்கத்தால் சிங்கள மக்களை இந்த விடயத்தில் அணைத்துச் செல்ல முடியாது போயுள்ளது என்று கூறினார்.
பிரதான எதிர்க்கட்சியான ஸ்ரீ லங்கா சுதந்திரக் கட்சியும் அதன் தலைவி சிறிமாவோ பண்டாரநாயக்கவும் அனெக்சர் சி முன்மொழிவுகளைக் கடுமையாக எதிர்த்தமையும் அந்த முன்மொழிவுகள் ஜே.ஆரின் விருப்பமின்றி பார்த்தசாரதியால் திணிக்கப்பட்டமையும்தான் சர்வகட்சி மாநாடு இந்த முடிவை எட்டக் காரணம் என்ற தொனியில் கருத்துரைத்தார்.
மேலும் சிங்கள மக்கள் ஏற்றுக்கொள்ளக் கூடிய தீர்வொன்று அடையப் பெறவேண்டுமானால் இந்தச் செயற்பாடு மீண்டும் புதிதாக ஆரம்பிக்கப்பட வேண்டும்.
சிங்கள மக்கள் பார்த்தசாரதியை தமிழர் ஐக்கிய விடுதலைக் கூட்டணிக்கு சார்பான நபராகக் கருதுவதால் புதிய செயற்பாடுகள் ஆரம்பிக்கும் போது பார்த்தசாரதி அதில் இல்லாதிருப்பது உசிதம் என்று நாசூக்காக வேண்டிக் கொண்டார்.
ஏற்கெனவே பார்த்தசாரதிக்கும் ராஜீவ் காந்திக்கும் இடையிலான அணுகுமுறை வேறுபாடுகள் அவர்களது உறவைப் பலமிழக்கச் செய்திருந்த நிலையில் அத்துலத்முதலியின் இந்தக் கோரிக்கைக்கு இணங்குவதில் ராஜீவ் காந்திக்கு எந்தத் தயக்கமும் இருந்திருக்க வாய்ப்பில்லை.
அத்துலத்முதலியின் புதிய ஆரம்பமொன்றுக்கான கோரிக்கைக்கு இணங்கிய ராஜீவ் இந்தியா பக்கசார்பின்றி நடுநிலையுடன் செயற்படும் என்று உறுதியளித்ததுடன் இனி பேச்சுவார்த்தைகள் இந்தியா சார்பில் புதிய வௌியுறவுச் செயலாளர் ரோமேஷ் பண்டாரியால் முன்னெடுக்கப்படும் என்றும் தெரிவித்திருந்தார்.
தமிழர் ஐக்கிய விடுதலைக் கூட்டணி கேட்கும் பிராந்திய சபைகளை இலங்கை அரசாங்கத்தால் வழங்க முடியாது என்று குறிப்பிட்ட அத்துலத்முதலி தம்மாலியன்ற மிகச்சிறந்த அதிகாரப் பகிர்வுக் கூறு மாவட்ட சபைகள்தான் என்று தௌிவாகக் குறிப்பிட்டார்.
அதிகளவு அதிகாரங்களைப் பகிர்வதற்குத் தாம் தயார் எனினும் அதிகாரப் பகிர்வுக் கூறாக மாவட்ட சபைகளை விட பரந்த அமைப்பை ஏற்றுக்கொள்ள முடியாது என்பதில் அத்துலத்முதலி விடாப்பிடியாக இருந்தார்.
ஆனால் அத்துலத்முதலியின் மாவட்ட சபையை அடிப்படையாகக் கொண்ட தீர்வுக்கு ராஜீவ் காந்தி இணங்கியதாகவும் அதிகாரப்பகிர்வு தொடர்பில் மாவட்டங்கள் இணைக்கப்பட வேண்டியதில்லை என்று ராஜீவ் காந்தி கருதியதாகவும் தங்களுடைய நூலில் கே.எம்.டி.சில்வாவும் ஹவட் றிக்கின்ஸும் குறிப்பிடுகின்றனர்.
அத்தோடு அதிகளவு அதிகாரங்கள் மாவட்ட சபைகளுக்குப் பகிரப்படவேண்டும் என்பதில் ராஜீவ் காந்தியும் அத்துலத்முதலியும் உடன்பட்டாலும் சட்டவொழுங்கு அதிகாரங்கள் பகிரப்படவேண்டியதில்லை என்பதிலும் இருவரும் இணங்கியிருந்தனர்.
இந்தச் சட்டவொழுங்கு அதிகாரப் பகிர்வுதான் பஞ்சாப் மாநிலம் தொடர்பாக பிரச்சினைக்கான காரணங்களில் ஒன்று என்று ராஜீவ் காந்தி கருதியதாக டி சில்வாவும் றிக்கின்ஸும் கருத்துரைக்கின்றனர்.
அடுத்ததாக தமிழர் ஐக்கிய விடுதலைக் கூட்டணிக்கான ஆதரவை இந்தியா நிறுத்தவேண்டும் என்று அத்துலத்முதலி கேட்டுக் கொண்டிருந்தார்.
தமிழர் ஐக்கிய விடுதலைக் கூட்டணியை பஞ்சாப் பிரிவினை அமைப்பான அகாலி தள்ளுக்கு ஒப்பிட்ட ராஜீவ் காந்தி இந்திய அரசாங்கத்துடன் தமிழர் ஐக்கிய விடுதலைக் கூட்டணிக்கு இருந்த நேரடிச் செல்வாக்கு குறைக்கப்படும் என்ற உறுதிமொழியை அத்துலத்முதலிக்கு வழங்கியதுடன் இலங்கை அரசாங்கம் தமிழ்நாட்டுடன் பேச்சுவார்த்தை நடத்த வேண்டும் என்ற கோரிக்கையை முன்வைத்தார்.
அடுத்ததாக தமிழ் இளைஞர் ஆயுதக் குழுக்கள் தமிழ் நாட்டிலிருந்து செயற்படுவதையும் அவற்றின் பயிற்சிமுகாம்கள் அங்கு இயங்குவதையும் விவரமான தகவல்கள் ஆதாரத்துடன் ராஜீவ் காந்தியிடம் அத்துலத்முதலி சமர்ப்பித்தார்.
இதன் நோக்கம் இந்தத் தமிழ் இளைஞர் ஆயுதக் குழுக்களின் பின்னணியில் இந்தியா இருக்கிறது என்பதை இலங்கை அறியும் என்று சுட்டிக்காட்டுவதோடு மறைமுகமாக இத்தகைய ஆதரவுகளை இந்தியா நிறுத்தவேண்டும் என்று அறிவுறுத்துவதாகும்.
இதைப்பற்றி தான் அறிந்திருக்கவில்லை என்று குறிப்பிட்ட ராஜீவ் காந்தி இந்த விவகாரத்தில் தான் கரிசனை செலுத்துவதாக உறுதியளித்ததாக ரீ.சபாரட்ணம் பதிவுசெய்கிறார்.
இலங்கையிலிருந்து தொடர்ச்சியாக வந்துகொண்டிருக்கும் அகதிகள் பிரச்சினை பற்றித் தன்னுடைய கவலையை வௌியிட்ட ராஜீவ் காந்தி இது தமிழ்நாட்டில் மிகப்பெரிய தாக்கத்தை உருவாக்கும் என்று குறிப்பிட்டார்.
மேலும் இந்திய மீனவர்கள் இலங்கைக் கடற்படையால் தாக்கப்படுவது கைது செய்யப்படுவது சுட்டுக்கொல்லப்படுவது பற்றிய தன்னுடைய கரிசனையையும் அத்துலத்முதலியிடம் ராஜீவ் முன்வைத்தார்.
இலங்கைஇந்தியா இடையேயான கடற்பரப்பில் இந்திய இலங்கைக் கடற்படைகள் இணைந்த ரோந்துச் செயற்பாட்டை முன்னெடுக்கவேண்டும் என்பது ஜே.ஆரின் விருப்பமாக இருந்தது.
பேச்சுவார்த்தையின் இறுதியில் இலங்கை பாகிஸ்தான் உள்ளிட்ட அண்மித்த நாடுகள் அனைத்துடனும் நல்லுறவைப் பேணத் தான் விரும்புவதாகத் தெரிவித்த ராஜீவ் காந்தி ஜே.ஆர் ஜெயவர்தனவை அவருக்கு வசதியாக பொழுதில் இந்தியாவுக்கு விஜயம் செய்யுமாறு தான் அழைப்பு விடுப்பதாக அத்துலத்முதலியிடம் குறிப்பிட்டார்.
குறிப்பாக மாவட்ட சபைகளை அடிப்படையாகக் கொண்ட தீர்வொன்றுக்கு ராஜீவ் காந்தி இணங்கியமை இலங்கை தொடர்பிலான இந்திய நிலைப்பாட்டில் ஏற்பட்ட முக்கிய மாற்றமாக இலங்கை கருதியது.
அதன் பின்னர் இருதரப்பும் வௌியிட்ட அறிக்கைகள் வாயிலாகவும் பேச்சுவார்த்தைகள் நடந்த அதேதினம் இடம்பெற்ற முக்கியத்துவம் வாய்ந்த ஒரு சம்பவம் ஊடாகவும் இந்த மாற்றம் மிகத்தௌிவாக வௌிப்பட்டது.
ராஜீவ் காந்தி லலித் அத்துலத்முதலி இடையேயான சந்திப்பு பற்றி இந்திய நாடாளுமன்றத்துக்கு அறிவித்த இந்திய வௌிவிவகார அமைச்சர் குர்ஷித் ஆலம் கான் இருதரப்புப் பேச்சுவார்த்தைகளில் இந்திய இலங்கை உறவு தொடர்பான பல்வேறு விடயங்களும் ஆராயப்பட்டனவெனவும் இலங்கை விரும்பும் பட்சத்தில் இலங்கைக்கு உதவ இந்தியா தயாராக இருப்பதாகவும் ஆனால் இலங்கைத் தீவின் இனப்பிரச்சினைக்கான தீர்வை இறுதியில் இலங்கை அரசாங்கமே காணவேண்டுமென்று இந்திய பிரதமர் ராஜீவ் காந்தி இலங்கையின் தேசியப் பாதுகாப்பு அமைச்சர் லலித் அத்துலத்முதலியிடம் தெரிவித்ததாகவும் குறிப்பிட்டிருந்தார்.
மேலும் ராஜீவ் காந்தி இந்திய மீனவர்கள் இலங்கைக் கடற்படையினரால் தாக்கப்படுவது பற்றி பலமான முறையில் தனது கரிசனையை அத்துலத் முதலியிடம் குறிப்பிட்டதையும் குர்ஷித் ஆலம் கான் தன்னுடைய அறிக்கையில் கோடிட்டுக் காட்டியிருந்தார்.
பேச்சுவார்த்தைகள் நட்புறவுடனும் பயனுள்ளதாகவும் அமைந்ததாக ஜே.ஆரிடம் கருத்து வௌியிட்ட அத்துலத்முதலி இந்திரா காந்தியைவிட ராஜீவ் காந்தியின் அணுகுமுறை இலங்கைக்குச் சாதகமாக உள்ளதையும் சுட்டிக்காட்டினார்.
இந்தக் கொள்கை மாற்றத்தின் முதல் பலன் ராஜீவ் அத்துலத்முதலி பேச்சுவார்த்தை நடந்துகொண்டிருந்த போதே இலங்கைக்குக் கிடைத்திருந்தது.
குறித்த விமானத்தில் ஜோர்தானிலிருந்து இலங்கைக்கு இரகசியமாக வழங்கப்பட்ட ஆயுதங்கள் மற்றும் படைத்தளவாடங்கள் இருந்ததாக தன்னுடைய கட்டுரையொன்றில் திலீப் பொப் குறிப்பிடுகிறார்.
ராஜீவ் காந்தியின் தனிப்பட்ட தலையீட்டின் காரணமாக எந்தத் தடையுமின்றி எரிபொருள் மீள்நிரப்பிய பின் குறித்த விமானம் இலங்கைக்கு அனுப்பி வைக்கப்பட்டதாகக் குறிப்பிடும் திலீப் பொப் அத்துலத்முதலியே இந்திரா காந்தியின் காலத்தில் இது சாத்தியமாகியிருக்காது என்று குறிப்பிட்டதாகவும் பதிவுசெய்கிறார்.
அதிலும் தமிழ் இளைஞர் ஆயுதக் குழுக்களையும் பேச்சுவார்த்தையில் கலந்துகொள்ளச் செய்யவேண்டும் என்ற எண்ணத்தை அவர் கொண்டிருந்தார்.
இந்திரா காந்தியின் ஆதிக்கப் போக்கிலிருந்து மாறுபட்ட ராஜீவின் நட்புறவுப் போக்கை தன்னுடைய அரசியலுக்குச் சாதகமாக மாற்றிக்கொள்ளும் இராஜதந்திர உபாயத்தையே கையாண்டார்.
தேசிய பாதுகாப்பு அமைச்சர் லலித் அத்துலத்முதலி யுத்த முழக்கம் செய்வது போல நாடு தாக்குதலுக்குத் தயாராக இருக்கிறது நாம் அவர்களைத் தோற்கடித்தே தீருவோம் என்று சூளுரைத்தார்.
பொது நெறிமுறைகளையும் சம்பிரதாயங்களையும் கடந்து தனிப்பட்ட உறவை உணர்த்தும் வகையில் என் அன்புக்குரிய ராஜீவ் என்று தனது கடிதத்தை ஆரம்பித்த ஜே.ஆர்.
நான் இந்தியாவினதும் அதன் மக்களதும் நண்பன் அதன் பாரம்பரியத்தை ரசிப்பவன் அம்மண் தந்த மிகச்சிறந்த புதல்வனின் வழியைப் பின்பற்றுபவன் என்று குறிப்பிட்டதுடன் தொடர்ந்து ராஜீவின் பாட்டனாரும் இந்தியாவின் முதல் பிரதமருமான பண்டிட் ஜவஹர்லால் நேருவுக்கும் தனக்கும் இடையிலான நெருங்கிய உறவு பற்றிச் சிலாகித்து எழுதுகிறார்.
நேருவை தன்னுடைய நாயகர்களில் ஒருவராக வர்ணித்ததுடன் அவரும் இந்தியாவின் ஏனைய பல தலைவர்களும் விரும்பிய அஹிம்சை வழியையே தானும் நேசிப்பதாகக் குறிப்பிடுகிறார்.
தன்னுடைய இந்திய விஜயத்தின் போது நேருவின் அலஹாபாத் இல்லத்தில் தான் சில நாள்கள் விருந்தினராகத் தங்கியதைக் குறிப்பிட்ட ஜே.ஆர்.
நேருவின் சிறைவாசத்தின் போது தமக்கிடையே இருந்த கடிதத் தொடர்பையும் அந்தக் கடிதங்களின் நகல்களைத் தான் நேரு ஆவணக் காப்பகத்துக்கு அனுப்பி வைத்தமையும் கோடிட்டுக் காட்டுகிறார்.
இந்த ஆலாபனைகளைத் தொடர்ந்து அண்மைக்கால இலங்கை இந்திய உறவின் நிலை பற்றிக் குறிப்பிட்ட ஜே.ஆர் துரதிர்ஷ்டவசமாக நீங்களும் நானும் அறிந்த அண்மைக்காலப் பிரச்சினைகளால் எம் இரு நாடுகளிடையேயான உறவு பாதிப்படைந்துள்ளது என்று எழுதியதுடன் இந்த நிலையை மாற்றியமைக்கத் தான் விரும்புவதாகவும் இதுபற்றி தன்னுடைய அமைச்சரிடம் அத்துலத் முதலியிடம் சில நாள்கள் முன்னர் ராஜீவ் காந்தி குறிப்பிட்ட விடயங்கள் தனக்கு மகிழ்ச்சி தருவதாகவும் இதனால் ஏலவே எழுந்துள்ள முட்டுக்கட்டை நிலையை மாற்றுவதற்கான புதிய முயற்சிகளை எடுக்கும் ஊக்கம் பிறந்துள்ளதாகவும் அதற்காகத் தான் ராஜீவ் காந்தியைச் சந்தித்துக் கலந்துரையாட விரும்புவதாகவும் தெரிவித்திருந்தார்.
ஆனால் அந்தச் சந்திப்புக்கு முன்பதாக ராஜீவ் காந்தியின் மனநிலையை அறிந்துகொள்வதற்காக அவருடைய முக்கிய அதிகாரி ஒருவரை கலந்தாலோசனைக்காக இலங்கைக்கு அனுப்பி வைக்குமாறு கேட்டுக்கொண்ட ஜே.ஆர் அதன் மூலமாக ராஜீவின் மனநிலையைப் புரிந்துகொள்வதுடன் இருவரும் சந்திக்கும் போது தற்போதுள்ள பிரச்சினைக்கான தீர்வு தொடர்பில் பொது அணுகுமுறையொன்றைக் கையாள உதவும் என்று குறிப்பிட்டிருந்தார்.
அது எதிர்கால உறவுகள் பற்றி தனக்குப் புதிய ஊக்கத்தைத் தந்திருப்பதாக எழுதியதுடன் தன்னுடைய அண்மைக்காலப் பேச்சுகளை ஊடகங்கள் திரிபுபடுத்துவதாகக் கோடிட்டுக் காட்டியதுடன் அதனால் ஏற்பட்டிருக்கக்கூடிய குழப்பங்களைக் களைவதற்காக தான் அண்மையில் ஆற்றிய கொள்கைவிளக்க உரையின் மூலப் பிரதியை குறித்த கடிதத்துடன் இணைத்துள்ளதாகக் குறிப்பிட்டிருந்தார்.
உலகின் பலபாகங்களிலும் பயங்கரவாதம் எனும் அசிங்கமான தலை உயர்வதாகத் தெரிவித்ததுடன் இலங்கைப் பிரச்சினையை இந்தியாவின் வடகிழக்கு மற்றும் பஞ்சாப் ஆகிய பிராந்தியங்களில் எழுந்துள்ள பிரச்சினையுடன் ஒப்பிட்டார்.
மேலும் இந்தியாவின் பாரிய நிலப்பரப்பு அளவின் காரணமாக ஒரு மூலையில் இடம்பெறும் பயங்கரவாதம் முழு நாட்டையும் பாதிப்பதில்லை என்பதை கோடிட்டுக் காட்டியவர் இலங்கை என்று சிறிய நிலப்பரப்பில் ஒரு இடத்தில் இடம்பெறும் பயங்கரவாதம் முழுநாட்டையும் ஆபத்தில் தள்ளுகிறது என்று குறிப்பிட்டார்.
வடக்கு கிழக்கு மாகாணங்களை ஒன்றாக இணைத்த பிராந்திய சபை மற்றும் நாடாளுமன்றத்துக்கான இரண்டாவது அவை என்ற இரண்டே இரண்டு விடயங்கள் தொடர்பில் மட்டுமே சர்வ கட்சி மாநாட்டில் தமிழ் ஐக்கிய விடுதலைக் கூட்டணியுடன் இணக்கம் காணப்பட முடியவில்லை என்று குறிப்பிட்டதுடன் அரசியல் தீர்வொன்றை எட்டும் வகையில் மாகாண சபைகளூடான அதிகாரப் பகிர்வு முறை பற்றி தொடர்ந்தும் தமிழ் ஐக்கிய விடுதலைக் கூட்டணியுடன் பேசத் தயாராக இருப்பதாக தன்னுடைய கடிதத்தில் பதிவுசெய்தார்.
நான் உங்களிடம் ஒரு சிறிய கோரிக்கையைத் தான் முன்வைக்கிறேன் என்று தொடங்கியவர் நாம் பயிற்சி முகாம்கள் பற்றிய பிரச்சினையை மறந்துவிடுவோம்.
இதனை நாம் இணைந்துச் செய்வதற்கான பொதுத்திட்டமொன்றுக்கு இணங்க முடியுமானால் நான் யுத்தத்திலுள்ள இராணுவத்தை மீளப்பெற முடியும் என்பதோ பயங்கரவாதத் தடுப்புச் சட்டத்தை தற்காலிகமாக இடைநிறுத்துவதுடன் இலங்கையின் வடக்கு மற்றும் கிழக்கை அதன் இயல்பு நிலைக்கு மீளக் கொண்டுவர முடியும் என்று குறிப்பிட்டார்.
உயிரையும் உடமைகளையும் பறிக்கும் இந்தப் பயங்கரவாதத்தைத் தடுப்பதற்கான இந்த நடவடிக்கையை நீங்கள் நிச்சயம் செய்வீர்கள் அது உங்கள் அயலவனின் அமைதியாக வாழ்க்கை மீளத்திரும்ப உதவும் என்று எழுதிய ஜே.ஆர்.
எல்லை கடந்த பயங்கரவாதம் இரண்டு நாட்டினதும் ஜனநாயகத்துக்கு ஆபத்தானது என்றும் இலங்கையின் இனப்பிரச்சினைத் தீர்வுக்கு இந்தப் பயங்கரவாதமே பிரதான முட்டுக்கட்டையாக இருப்பதாக இலங்கையின் பிரதான அரசியல் கட்சிகள் யாவும் கருதுவதாகவும் பதிவுசெய்தார்.
நபருக்கு நபர் அரசியல் பாணி மாறுபடும் என்பதை ஏற்றுக்கொள்ளும் அவர் ராஜீவினுடைய பாணி அரசியலற்ற முகாமைத்துவம் என்ற அணுகுமுறையில் அமைந்ததாகவும் அவரது முடிவெடுக்கும் முறை எதேச்சதிகாரத் தன்மையைக் கொண்டிருந்ததாகவும் குறிப்பிடுகிறார்.
ஆனால் ராஜீவ் அதை இந்திரா காந்தியின் இரும்புக்கரம் கொண்ட அணுகுமுறையைவிட மாறுபட்டு தன்னுடைய தனித்துவப் பாணியில் கையாள விரும்பினார்.
அதுபோல அவசரமாகவும் எதேச்சதிகாரத்துடனும் முடிவெடுப்பவன் தான் எடுத்த முடிவை அதேவேகத்திலும் எதேச்சதிகாரத்துடனும் மாற்றிக்கொள்ளக் கூடியவனாகவே இருப்பான்.
ஆகவே ராஜீவினுடைய அதிரடிப் பாணியானது தற்போது தமக்குச் சாதகமாக அமைந்தாலும் அதே அதிரடியுடன் அந்த முடிவை ராஜீவ் மாற்றிக் கொள்ளக் கூடும் என்பதையும் ஜே.ஆர் அரசாங்கம் உணர்ந்திருக்க வேண்டும்.
ஜே.ஆரின் கடிதத்தைத் தொடர்ந்து ஜே.ஆர் கேட்டுக் கொண்டதன்படி தன்னுடைய மூத்த அதிகாரி ஒருவரை பேச்சுவார்த்தைக்கு அனுப்ப ராஜீவ் காந்தி முடிவெடுத்தார்.
இதுவரை காலமும் இலங்கை விவகாரத்தைக் கையாண்டு வந்த கோபால்சாமி பார்த்தசாரதியை ஓரங்கட்டிவிட்டு வௌியுறவுச் செயலாளரான ரொமேஷ் பண்டாரியை இலங்கை விவகாரத்தைக் கையாள்வதற்கு நியமித்ததுடன் ஜே.ஆர் அரசாங்கத்தோடு பேச்சுவார்த்தை நடத்துவதற்கு அவரை அனுப்ப ராஜீவ் தீர்மானித்தார்.
மறுபுறத்தில் இந்திய வௌியுறவு அணுகுமுறையில் ஏற்பட்டிருந்த இந்த மாற்றத்தை தமிழ் இளைஞர் ஆயுதக் குழுக்களுக்கு எடுத்துரைக்கும் பணியை இந்திய உளவுப் பிரிவு றோ முன்னெடுத்ததாக அன்ரன் பாலசிங்கம் தன்னுடைய போரும் சமாதானமும் என்ற நூலில் பதிவுசெய்கிறார்.
தமிழ் இளைஞர் ஆயுதக் குழுக்களின் தலைவர்களைச் சந்தித்த இந்திய உளவுத்துறைத் தலைவர்கள் இந்தியா இலங்கையோடு நட்புறவைப் பேண விரும்பியுள்ள மாற்றத்தை எடுத்துரைத்ததோடு பேச்சுவார்த்தை மூலம் சமாதானத்தை ஏற்படுத்த ராஜீவ் காந்தி விரும்பியுள்ளதாகவும் இந்தப் பேச்சுவார்த்தையில் தமிழ்த்தரப்பின் அனைத்துப் பங்குதாரிகளும் பங்குபற்ற வேண்டும் என்று விரும்புவதாகவும் தெரிவித்திருந்தனர்.
அத்துடன் தமிழ் ஆயுதக் குழுக்கள் யாவும் இந்திய மத்தியஸ்தத்துடன் சகல தாக்குதல் நடவடிக்கைகளையும் கைவிட்டுவிட்டு இலங்கை அரசாங்கத்தோடு பேச்சுவார்த்தை நடத்த வேண்டிய நேரம் நெருங்கிவிட்டதாகவும் குறிப்பிட்டனர்.
மேலும் தமிழ் மக்களது உண்மையான அரசியல் அபிலாஷைகளை பூர்த்தி செய்யத் தக்க தீர்வொன்றை எட்டுவதற்கு ஆயுதப் போராட்டக் குழுக்கள் உள்ளிட்ட அனைத்துத் தமிழ்ச் சக்திகளினதும் ஒத்தழைப்பையும் புரிந்துணர்வையும் இந்திய அரசாங்கம் வேண்டுவதாகவும் கேட்டுக்கொண்டனர்.
ராஜீவ் காந்தியின் இந்த அணுகுமுறை மாற்றம் பற்றி விடுதலைப் புலிகள் அமைப்பின் தலைவர் வேலுப்பிள்ளை பிரபாகரன் ஆச்சரியமோ அதிர்ச்சியோ அடையவில்லை என்றும் ஜே.ஆர்.
ஜெயவர்தனவை ராஜீவ் காந்தி தவறாக எடைபோட்டுவிட்டதாகவும் யுத்தநிறுத்தத்துக்கான காலம் இன்னும் ஏற்படவில்லையென்றும் கருதியதாக அன்ரன் பாலசிங்கம் பதிவுசெய்கிறார்.
மேலும் தன்னுடைய நிலைப்பாட்டைத் தௌிவுறுத்தும் சில விடயங்களையும் அவர் இந்திய உளவுத்துறைத் தலைவர்களோடு பகிர்ந்திருந்ததாகவும் அன்ரன் பாலசிங்கம் குறிப்பிடுகிறார்.
தமிழ் ஆயுதப் போராட்டமானது அரச அடக்குமுறையின் காரணமாகவே ஏற்பட்டதாகவும் விடுதலைப் புலிகள் வன்முறையை விரும்பவில்லை என்றும் தமிழ் இனத்தையும் தமிழ் அடையாளத்தையும் பாதுகாக்க ஆயுதவழிமுறையைத் தவிர வேறு வழியிருக்கவில்லை என்றும் இந்தியாவால் தமிழ் மக்களுக்கான நீதியையும் நியாயத்தையும் அமைதியான வழியில் பெற்றுக்கொடுக்க முடியுமானால் அதைத் தமிழ் மக்கள் வரவேற்பதோடு அதற்கு நன்றி உடையவர்களாக இருப்பார்கள் என்றும் இந்திய உளவுத்துறைத் தலைவர்களிடம் வேலுப்பிள்ளை பிரபாகரன் தெரிவித்திருந்ததாக அன்ரன் பாலசிங்கம் தனது நூலில் பதிவுசெய்கிறார்.
பிரபாகரன் மாற்றமுடியாத பேரினவாத சித்தாந்தத்துக்குள் இரண்டறக் கலந்துவிட்ட சிங்களத் தலைமைகளின் இலக்குகள் திட்டங்கள் பற்றி தமிழர்கள் மனதில் ஐயம் உண்டு என்றும் ஜே.ஆர்.
ஜெயவர்தன தொடர்பிலான ராஜீவ் காந்தியின் எடைபோடல் தவறானது என்ற ஐயமுண்டு என்றும் இந்திய உளவுத்துறைத் தலைவர்களிடம் தெரிவித்திருந்ததாக அன்ரன் பாலசிங்கம் பதிவுசெய்கிறார்.
இந்தக் கருத்துகள் இந்தியாவால் கேட்டுக் கொள்ளப்பட்டாலும் குறித்த கூட்டம் இந்தியாவின் முடிவை தமிழ் இளைஞர் ஆயுதக் குழுக்களுக்குத் தெரிவிப்பதற்காகவே அமைந்திருந்தது.
இந்திரா காந்தியின் அரசாங்கத்தின் கீழ் தமிழ் இளைஞர் ஆயுதக் குழுக்களுக்குக் கிடைத்த அதே ஆதரவு ராஜீவின் தலைமையிலான அரசாங்கத்தின் கீழ் கிடைக்காது என்ற சூழல் உருவாகி இருந்தது.
இந்த வருகையின் போது ஜனாதிபதி ஜே.ஆர் தேசிய பாதுகாப்பு அமைச்சர் அத்துலத்முதலி அமைச்சர்களான காமினி திசாநாயக்க ரொனி டி மெல் கே.டபிள்யூ.தேவநாயகம் சௌமியமூர்த்தி தொண்டமான் ஆகியோருடன் பேச்சுவார்த்தை நடத்தினார்.
இதில் தொண்டமானுடனான சந்திப்பின் போது அரசியல் தீர்வு தொடர்பில் வடக்குகிழக்கு இணைப்பின் முக்கியத்துவத்தைத் தொண்டமான் பண்டாரியிடம் எடுத்துரைத்ததாகவும் ஆனால் இணைப்பு அவசியமில்லை மாறாக மாவட்ட ரீதியிலான அணுகுமுறையே இனப்பிரச்சினைத் தீர்வுக்குப் போதுமென்ற கருத்தை பண்டாரி கொண்டிருந்ததாகவும் ரீ.சபாரட்ணம் பதிவுசெய்கிறார்.
குறித்த சந்திப்பின் பின்னர் சந்திப்புப் பற்றிக் கருத்துரைத்திருந்த தொண்டமான் நான் பண்டாரியிடம் நேரடியாகவே உங்களுக்கு இந்தப் பிரச்சினையின் தன்மையோ சிக்கல்களோ தெரியவில்லை என்று தெரிவித்திருந்ததாக ரீ.சபாரட்ணம் பதிவுசெய்கிறார்.
தமிழர்களது அபிலாஷைகளைச் சரிவரப் புரிந்துகொள்ளாது ஏதோ ஒருவடிவிலான அதிகாரப் பகிர்வு இனப்பிரச்சினையைத் தீர்த்துவிடும் என்ற எடுகோளில் செயற்படுவது இனப்பிரச்சினையைத் தீர்த்துவிடப்போவதில்லை.
இலங்கையில் தன்னுடைய சந்திப்புகளைப் பூர்த்தி செய்து கொண்டு தென்னிந்தியாவுக்குச் சென்ற பண்டாரி அங்கு அமிர்தலிங்கம் தலைமையிலான தமிழர் ஐக்கிய விடுதலைக் கூட்டணியினருடன் சந்திந்துப் பேசினார்.
ஜே.ஆர் அரசாங்கத்தோடு மீண்டும் புதிய சுற்றுப் பேச்சுவார்த்தைக்கு தமிழர் ஐக்கிய விடுதலைக் கூட்டணியைத் தயாராகுமாறு கேட்டுக்கொண்ட பண்டாரி குறித்த பேச்சுவார்த்தையில் தமிழ் இளைஞர் ஆயுதக் குழுக்களையும் இணைத்துக் கொள்ளும் முயற்சியில் இந்தியா ஈடுபட்டுள்ளது என்றும் குறிப்பிட்டிருந்தார்.
ஜே.ஆரை நம்ப வேண்டாம் என்பதை அமிர்தலிங்கம் எடுத்துரைத்த போதும் பண்டாரி தன்னுடைய நிலைப்பாட்டில் மிகத் தௌிவாக இருந்தார்.
அவர் தன்னுடைய நல்லெண்ணம் மீது நம்பிக்கை கொண்ட அளவுக்கு ஜே.ஆர் காட்டிக் கொண்ட நல்லெண்ணம் மீதும் நம்பிக்கை கொண்டிருந்தார்.
ஊடகங்களிடம் பேசிய அவர் இலங்கையில் யுத்தம் விரைவில் நிறுத்தப்பட்டு அரசாங்கத்துக்கும் தமிழ்த் தரப்பினருக்கும் இடையிலான பேச்சுவார்த்தை விரைவில் ஆரம்பமாகும் என்று நம்பிக்கையை விதைத்தார்.
மேலும் ரொமேஷ் பண்டாரியின் இலங்கை விஜயத்தைத் தொடர்ந்து தமிழ் இளைஞர் ஆயுதக் குழுக்களின் செயற்பாடுகளை முடக்கும் சில நடவடிக்கைகளை இந்திய அரசு முன்னெடுத்தது.
ராஜீவ் தலைமையிலான இந்திய அரசாங்கத்தின் அந்தச் சந்தர்ப்பத்திலான முக்கிய நோக்கமானது தமிழ் இளைஞர் ஆயுதக் குழுக்களை இலங்கை அரசாங்கத்துடன் பேச்சுவார்த்தை மேசைக்கு அழைத்து வருவதிலேயே இருந்தது.
தமிழ் இளைஞர் ஆயுதக்குழுக்கள் ஜே.ஆர் அரசாங்கத்தோடு பேசுவது தொடர்பில் ஆர்வம் காட்டாத நிலையில் எவ்வழியிலேனும் அவர்களைப் பேச்சுவார்த்தை மேசைக்கு அழைத்து வரும் முடிவில் இந்தியா செயற்பட்டது.
இந்திய அரசின் இந்த மாற்றம் இது வரை தம்முள்ளும் முரண் போக்கைக் கொண்டிருந்த தமிழ் இளைஞர் ஆயுதக் குழுக்கள் ஒன்றிணைய வேண்டிய குறைந்த பட்சம் ஒருமித்த தளமொன்றில் இணைய வேண்டிய தேவையையும் உருவாக்கியிருந்தது.
ஈழத் தேசிய விடுதலை முன்னணியுடன் தமிழீழ விடுதலைப் புலிகள் இயக்கம் கைகோர்த்துக்கொண்ட பின்னர் எழுந்த முக்கிய கேள்விகளில் ஒன்று உமா மகேஸ்வரன் தலைமையிலான தமிழீழ மக்கள் விடுதலைக் கழகம் புளொட் ஏன் இணைத்துக் கொள்ளப்படவில்லை அல்லது எப்போது இணைத்துக்கொள்ளப்படும் என்பதாகும்?
அப்போதைய சூழ்நிலையில் இது சாத்தியப்படப்போவதில்லை என்பது வௌிப்படையாக அனைவருக்கும் தெரிந்திருப்பினும் இந்தக் கேள்வி ஈழத் தேசிய விடுதலை முன்னணியின் தலைவர்களிடம் தொடர்ந்து முன்வைக்கப்பட்டது.
இந்தக் கேள்விக்கு பதிலளித்திருந்த அன்டன் பாலசிங்கம் போர்த் தந்திரோபாயம் தொடர்பான அபிப்பிராய வேறுபாடுகளே புளொட் இயக்கம் ஈழத் தேசிய விடுதலை முன்னணியில் இணைத்துக்கொள்ளப்படாமைக்குக் காரணமாகும் என்று குறிப்பிட்டிருந்தார்.
மேலும் உமா மகேஸ்வரன் மக்களைப் பெருமளவில் ஒன்றுதிரட்டி தேசிய இராணுவமொன்றை அமைத்து மரபுவழிப் போரை முன்னெடுக்க விரும்புகிறார்.
அவர் ஏனைய இயக்கங்கள் முன்னெடுக்கும் கெரில்லாப் போர் முறையை விமர்சிப்பதால் அவர் தலைமையிலான புளொட் இயக்கத்துக்கும் ஏனைய இயக்கங்களுக்கும் இடையில் இந்தத் தந்திரோபாயம் தொடர்பான அபிப்பிராய பேதம் நிலவுகிறது.
இது ஒருபுறமிருக்க மறுபுறத்தில் இந்த ஒற்றுமை அரசியல் ரீதியில் வலுவடைய வேண்டுமானால் தமிழர் ஐக்கிய விடுதலைக் கூட்டணியும் இதில் இணைத்துக்கொள்ளப்பட வேண்டும் என்ற கருத்தும் நிலவியது.
என்னதான் தமிழ் மக்கள் மத்தியில் தமிழ் இளைஞர் ஆயுத இயக்கங்களின் செல்வாக்கு அதிகரித்திருந்தாலும் இலங்கை அரசாங்கத்தையும் சர்வதேசத்தையும் பொறுத்தவரையில் தமிழ் மக்களின் பிரதிநிதிகள் என்ற அங்கிகாரம் தமிழர் ஐக்கிய விடுதலைக் கூட்டணிக்கே இருந்தது.
தமிழ் இளைஞர் ஆயுத இயக்கங்கள் தமிழர் ஐக்கிய விடுதலைக் கூட்டணியை வெறுக்க இது கூட ஒரு காரணம் என்று சிலர் குறிப்பிடுகிறார்கள்.
வடக்கு கிழக்கில் தமிழ் மக்கள் பெரும் இன்னல்களுக்கு முகம்கொடுத்துக் கொண்டிருக்கும் போது மக்களோடு மக்களாக நிற்காது அவர்களது பிரதிநிதிகள் என்று சொல்லிக்கொள்பவர்கள் தென்னிந்தியாவில் தஞ்சமடைந்து வாழ்ந்துவருவதை சிலர் தமிழர் ஐக்கிய விடுதலைக் கூட்டணிக்கும் அதன் தலைவர்களுக்கும் எதிரான கடுமையான விமர்சனமாக முன்வைத்தார்கள்.
இப்படித் தென்னிந்தியாவிலிருந்து கொண்டு தமிழர்களின் பிரதிநிதிகள் என்று சொல்லிக்கொள்பவர்களைவிட மக்களோடு மக்களாக நின்று அவர்களுக்காகப் போராடும் போராளிகளே மக்களின் உண்மையான பிரதிநிதிகள் என்பது தமிழ் இளைஞர் ஆயுதக் குழுக்களின் கருத்தாக இருந்தது.
ஈழப் புரட்சிகர மாணவர் இயக்கத்தின் ஈரோஸ் தலைவர் பாலகுமாரன் அமிர்தலிங்கம் ஒரு சந்தர்ப்பவாதி அவர் மீது எமக்கு நம்பிக்கையில்லை என்று வௌிப்படையாகவே கூறியிருந்தார்.
தமிழ்ப் போராளிகள் ஒன்றிணைய வேண்டுமென்றே எப்போதும் விரும்பினேன் என்று தெரிவித்த அமிர்தலிங்கம் வெறுமனே பெரிய இயக்கங்கள் மட்டும் ஒன்றிணைவது போதாது அனைத்துச் சிறிய ஆயுதக் குழுக்களும் கூட இதனுடன் ஒன்றிணையும் போதுதான் அரச பயங்கரவாதத்துக்கு எதிராக வினைத்திறனாகச் செயற்பட முடியும் என்று குறிப்பிட்டார்.
ஆயினும் ஒரு விடுதலை அடையப் பெறுவதற்கு ஆயுதப் போராட்டம் மட்டும் தனித்த வழிமுறையல்ல என்பதையும் குறிப்பிட்ட அமிர்தலிங்கம் ஈழம் என்ற கருத்துருவாக்கத்துக்கு சர்வதேச அங்கிகாரத்தையும் ஏற்புடைமையையும் ஏற்படுத்த நாங்கள் முயற்சிக்கிறோம் என்றும் கூறினார்.
தமிழர் ஐக்கிய விடுதலைக் கூட்டணி ஈழத் தேசிய விடுதலை முன்னணியில் இணையுமா என்ற கேள்விக்கு பதிலளித்த அமிர்தலிங்கம் போராளி இயக்கங்களுக்கும் அரசியல் கட்சிகளுக்கும் இடையில் புரிந்துணர்வு அவசியம்.
நாங்கள் அனைவரும் ஒன்றிணைந்து செயற்படவேண்டும் விடுதலைப் போராட்டத்தை முன்னெடுக்கவும் இன அழிப்பைத் தவிர்ப்பதற்குமாக ஈழத் தேசிய விடுதலை முன்னணியுடன் நெருங்கிய உறவை ஏற்படுத்திக்கொள்ள விரும்புகிறோம் எனத் தெரிவித்திருந்தார்.
ஈழத் தேசிய விடுதலை முன்னணியின் உருவாக்கம் வடக்கு கிழக்கு உட்பட புலம்பெயர் தேசங்களிலும் பெரும் பரபரப்பு அலைகளை ஏற்படுத்தியிருந்தது.
யாழ்ப்பாணப் பொலிஸ் நிலையம் மீது நடத்தப்பட்ட தாக்குதலால் அங்கிருந்த பொலிஸார் பொலிஸ் நிலையத்தைக் கைவிட்டு யாழ்ப்பாணக் கோட்டையில் அமைந்திருந்த இராணுவ முகாமுக்குள் தஞ்சம் புகுந்தனர்.
இந்தத் தாக்குதல் நடந்த மறுதினம் விடுதலைப் புலிகள் அமைப்பு சென்னையிலிருந்து இந்தத் தாக்குதலுக்கு பொறுப்பேற்கும் அறிவிப்பை வௌியிட்டிருந்தது.
தமிழ் இளைஞர் ஆயுத இயக்கங்கள் பலம்பெற்று வந்தாலும் அரசியல் ரீதியில் நோக்கினால் இந்தத் தாக்குதலும் ஜே.ஆருக்குச் சாதகமானதாகவே இருந்தது அல்லது இதையும் ஜே.ஆர் தனக்குச் சாதகமாக்கிக் கொண்டார் என்றே கூறலாம்.
இலங்கையில் தமிழ் இளைஞர் ஆயுத இயக்கங்களால் முன்னெடுக்கப்படுவது பயங்கரவாதம் என்பதே ஜே.ஆரினதும் அவரது அரசாங்கத்தினதும் நிலைப்பாடாக இருந்தது.
இலங்கை அரச படைகள் நடத்தும் தாக்குதல்களானவை பயங்கரவாதத்துக்கு எதிரான தாக்குதல்கள் என்பதே ஜே.ஆர் அரசாங்கம் முன்வைத்த வியாக்கியானம்.
தமிழ் இளைஞர் ஆயுத இயக்கங்கள் பொது இலக்குகள் மீது தாக்குதல் நடத்திய போதெல்லாம் ஜே.ஆரின் இந்தப் பயங்கரவாத வியாக்கியானத்துக்கு வலுச்சேர்ந்துக் கொண்டிருந்தது.